Document ID: 31987D0045

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1986
σχετικά με διαδικασία εφαρμογής του άρθρου 85 της συνθήκης ΕΟΚ
(IV/29.688 - The London Grain Futures Market)
(Το κείμενο στην αγγλική γλώσσα είναι το μόνο αυθεντικό)
(87/45/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 17 του Συμβουλίου της 6ης Φεβρουαρίου 1962, πρώτο κανονισμό εφαρμογής των άρθρων 85 και 86 της συνθήκης (1), όπως τροποποιήθηκε τελευταία από την πράξη προσχώρησης της Ισπανίας και της Πορτογαλίας, και ιδίως το άρθρο 2,
την κοινοποίηση και την αίτηση για αρνητική πιστοποίηση που υποβλήθηκε στις 22 Αυγούστου 1978, σχετικά με το καταστατικό και τον κανονισμό λειτουργίας της London Grain Futures Market,
τη δημοσίευση του ουσιώδους περιεχομένου της κοινοποίησης (2), σύμφωνα με το άρθρο 19 παράγραφος 3 του κανονισμού αριθ. 17,
Μετά από διαβούλευση με τη Συμβουλευτική Επιτροπή Συμπράξεων και Δεσποζουσών Θέσεων,
Εκτιμώντας ότι:
Ι. ΠΡΑΓΜΑΤΙΚΑ ΠΕΡΙΣΤΑΤΙΚΑ
(1) Η London Grain Futures Market (LFGM) ιδρύθηκε και λειτουργεί υπό την αιγίδα της Grain and Feed Trade Association (GAFTA) και είναι ένα από τα πολλά χρηματιστήρια εμπορευμάτων που είναι εγκατεστημένα στο Λονδίνο. Τα χρηματιστήρια εμπορευμάτων είναι αυτοδιοικούμενες οργανώσεις με επικεφαλής επιτροπές διαχείρισης, οι οποίες βοηθούνται από γραμματείες και ασκούν εξουσίες που τους έχουν παραχωρηθεί βάσει καταστατικών από τα μέλη τους. Η επιτροπή της LGFM αποτελείται από 13 μέλη, από τα οποία τα 4 εκλέγονται από τα μέλη της LGFM, 7 διορίζονται από το Διοικητικό Συμβούλιο της GAFTA (το οποίο στο μεγαλύτερο ποσοστό του εκλέγεται από μέλη της GAFTA) και 2 μέλη διορίζονται κατ' έτος από την UK Agricultural Supply Trade Association Limited. Αν και τα χτηματιστήρια αυτά είναι αυτοδιοικούμενα, υπάρχει κάποιο στοιχείο εποπτείας εκ μέρους της Τράπεζας της Αγγλίας και αυξημένη εποπτεία εκ μέρους των μελών της Association of Futures Brokers and Dealers Limited (AFBD).
(2) Σκοπός της LGFM είναι η διοργάνωση και η διαχείριση μιας προθεσμιακής αγοράς (terminal market ή futures market) σπερμάτων σιτηρών. Μια προθεσμιακή αγορά παρέχει τις οργανωμένες δυνατότητες σύναψης συμβάσεων αγοράς και πώλησης ενός προϊόντος, το οποίο θα παραδοθεί σε δεδομένη ημερομηνία στο μέλλον. Οι προθεσμιακές αγορές έχουν αναπτυχθεί για να επιτρέπουν κυρίως στους ασχολούμενους με τις εμπορικές συναλλαγές να προστατεύονται από τον κίνδυνο δυσμενών μεταβολών των τιμών.
(3) Η LFGM διαθέτει χρηματιστηριακό κέντρο για τις συναλλαγές και τη διαμόρφωση των τιμών, ρυθμίζει διάφορα τεχνικά ζητήματα, όπως ο επιτρεπόμενος χρόνος παραδόσεων και οι γενικοί όροι συναλλαγών και φροντίζει για την παροχή διευκολύνσεων για συμψηφισμούς και εκκαθαρίσεις. Οι συναλλαγές γίνονται στο χρηματιστηριακό κέντρο, όπου οι εμπορευόμενοι υποβάλλουν τις προσφορές τους προφορικά, σύμφωνα με το σύστημα που είναι γνωστό ως «open outcry».
(4) Οι διεθνείς προθεσμιακές αγορές του Λονδίνου είναι από τα κυριότερα χρηματιστήρια που χρησιμοποιούνται για τη διεθνή διακίνηση των εμπορευμάτων και συμβάλλουν στη σταθερότητα και την εύρυθμη λειτουργία του παγκόσμιου εμπορίου και των διεθνών μηχανισμών καθορισμού των τιμών. Το μέγεθος της LGFM σε σύγκριση με τους σημαντικότερους ανταγωνιστές της φαίνεται από τα ακόλουθα στοιχεία:
Ετήσιος όγκος εμπορίου για το κριθάρι (σε τόνους)
(1980 έως 1985)
(σε τόνους)
1.2.3 // // // // Έτος
// Λονδίνο (1) // Winnipeg (2) // // // // 1980/81 // 5 766 230 // // 1981/82 // 3 489 183 // // 1982/83 // 3 497 718 // // 1983/84 // 3 567 316 // 9 596 140 // 1984/85 // 2 276 438 // 5 737 400 // // //
(1) Συμβόλαιο 1 τόνου.
(2) Συμβόλαιο 20 τόνων.
Ετήσιος όγκος εμπορίου για το σίτο (σε τόνους)
(1980 έως 1985)
(σε τόνους)
1.2.3.4.5.6 // // // // // // // Έτος
// Λονδίνο (1) // Winnipeg (2) // Minneapolis (3) // Mid-America (3) // Chicago (3) // // // // // // // 1980/81 // 6 432 448 // // // // // 1981/82 // 4 855 147 // // // // // 1982/83 // 5 763 182 // // 1 405 016 // 1 237 736 // 14 386 624 // 1983/84 // 6 810 414 // 2 270 880 // 1 252 832 // 1 497 224 // 11 010 968 // 1983/85 // 6 018 310 // 2 169 960 // 1 101 192 // 1 285 608 // 7 876 304 // // // // // //
(1) Συμβόλαιο 1 τόνου.
(2) Συμβόλαιο 20 τόνων.
(3) Συμβόλαιο 5 000 μπούσελ (1 μπούσελ = 8 γαλόνια) (1 τόνος = 36,7437 μπούσελ).
(5) Υπάρχουν σήμερα δύο τύποι συμβάσεων που συνάπτονται στα πλαίσια της LGFM:
α) Η σύμβαση που αφορά προϊόν καταγωγής ΕΟΚ με προδιαγραφές ποιότητας που αναφέρονται λεπτομερώς στο άρθρο 21 του κανονισμού λειτουργίας της LGFM και το οποίο παραδίδεται στο φορτηγό των αγοραστών χύμα, από μια αποθήκη που βρίσκεται στην Αγγλία και περιέχεται στους καταλόγους της επιτροπής της LGFM.
β) Η σύμβαση που αφορά το σιτάρι grade Β καταγωγής ΕΟΚ με προδιαγραφές ποιότητας που αναφέρονται λεπτομερώς στο άρθρο 21β του κανονισμού λειτουργίας της LGFM και το οποίο παραδίδεται στο φορτηγό των αγοραστών χύμα από αποθήκη που βρίσκεται στην Αγγλία και περιέχεται στους καταλόγους της επιτροπής της LGFM.
Εκτός αν ορίσει άλλως η επιτροπή οι παραδόσεις πρέπει να γίνονται τον Σεπτέμβριο, Νοέμβριο, Ιανουάριο, Μάρτιο και Μάιο για το κριθάρι και το σιτάρι και επίσης τον Ιούλιο για το σιτάρι.
(6) Όλες οι συναπτόμενες στην LGFM συμβάσεις πρέπει να καταχωρούνται στο συμψηφιστικό γραφείο της GAFTA για την εύρυθμη εκτέλεση των συμβάσεων που συνάπτονται στο πλαίσιο των προθεσμιακών αγορών και η αποστολή του είναι να διευκολύνει τη διαβίβαση εγγράφων και ανακοινώσεων, τη διενέργεια πληρωμών και εκκαθαρίσεων και άλλων σχετικών θεμάτων μεταξύ των μελών σύμφωνα με τον κανονισμό λειτουργίας της LGFM. Υπό ορισμένες προϋποθέσεις που περιέχονται στο καταστατικό της GAFTA, η GAFTA εφαρμόζει σύστημα εγγυήσεως για την προσήκουσα εκτέλεση των συμβάσεων που συνάπτονται από τα μέλη της LGFM και είναι καταχωρημένες στο όνομά τους.
(7) Υπάρχουν δύο κατηγορίες μελών της LGFM. Στην πρώτη κατηγορία ανήκουν τα τακτικά μέλη (full members) τα οποία μπορούν να συναλλάσσονται στο χρηματιστηριακό κέντρο. Το καταστατικό προβλέπει ότι τα τακτικά μέλη δεν μπορεί να υπερβαίνουν τα 58. Στη δεύτερη κατηγορία ανήκουν τα συνεργαζόμενα μέλη (associate members). Ο αριθμός των συνεργαζομένων μελών δεν είναι περιορισμένος.
(8) Τα κριτήρια που, σύμφωνα με τον κανονισμό λειτουργίας ισχύουν για τα τακτικά μέλη, απαιτούν από το υποψήφιο μέλος να πληροί ορισμένες, οικονομικής φύσεως, προϋποθέσεις. Για να γίνει τακτικό μέλος ο υποψήφιος πρέπει να αποδείξει ότι έχει ζωηρό ενδιαφέρον για το εμπόριο σπερμάτων σιτηρών και ότι έχει πραγματική έδρα, όπως απαιτείται από την επιτροπή.
(9) Τα συνεργαζόμενα μέλη πρέπει να έχουν πραγματική έδρα σε κράτος μέλος της ΕΟΚ, όπως απαιτείται από την επιτροπή.
(10) Όλα τα μέλη της LGFM πρέπει να είναι μέλη της GAFTA, αλλά κάθε πρόσωπο που ασχολείται (ή που έχει ασχοληθεί) με το εμπόριο σπερμάτων σιτηρών και κάθε ένωση, όπου και αν βρίσκεται η έδρα της, που ασχολείται με το εμπόριο των προϊόντων αυτών μπορεί να γίνει μέλος της GAFTA, τα μέλη της μπορούν να είναι κατ' ανώτατο όριο 1 000 με δυνατότητα να αυξηθεί ο αριθμός αυτός.
(11) Κατά κανόνα, ένα μέλος μπορεί να μεταβιβάσει, μέσω πωλήσεως, την ιδιότητα του μέλους, υπό τον όρο ότι ο αγοραστής επιλέγεται σύμφωνα με τον κανονισμό λειτουργίας της LGFM.
(12) Η επιτροπή υποχρεούται τώρα να διατυπώσει τους λόγους όταν λαμβάνει αποφάσεις που επιδρούν επί της ιδιότητας ενός μέλους να είναι μέλος. Σε περίπτωση που η επιτροπή απορρίψει αίτηση προσχώρησης υποψήφιου μέλους, αρνηθεί να εγκρίνει την μεταβίβαση της ιδιότητας του μέλους, αναστείλει την ιδιότητα ενός μέλους για διάστημα που υπερβαίνει τις επτά ημέρες, διαγράψει μέλος ή αν θεωρηθεί ότι ένα μέλος έχει παραιτηθεί επειδή παύει να πληροί τα κριτήρια που απαιτούνται για τα μέλη ορισμένης κατηγορίας, υπάρχει δυνατότητα εφαρμογής διαδικασίας επανεξέτασης. Στις περιπτώσεις αυτές, ο ενδιαφερόμενος υποψήφιος ή το μέλος μπορεί να ζητήσει από την επιτροπή διαχείρισης να επανεξετάσει την απόφασή της, προβαίνοντας στα κατάλληλα διαβήματα και παρέχοντας τις πληροφορίες που θεωρεί σχετικές. (13) Σύμφωνα με τον κανονισμό το μέλος πρέπει κατά κανόνα να είναι μέλος της Association of Futures Brokers and Dealers Limited (AFBD). Παρά ταύτα αυτή η προϋπόθεση δεν είναι αναγκαστική για όλα τα μέλη. Ένα μέλος μπορεί να απαλλαγεί από την υποχρέωση αυτή εάν: α) δεν είναι τακτικό μέλος και δεν έχει επιχειρησιακό χώρο στο Ηνωμένο Βασίλειο ή β) ασχολείται με επιχειρήσεις αποκλειστικά για δικό του λογαριασμό ή για λογαριασμό σχετικής εταιρείας ή γ) εμπίπτει στην κατηγορία του μέλους στο οποίο παρέχεται η ιδιότητα του μέλους της AFBD από την ίδια την ένωση. Η AFBD είναι μία από τις αυτοδιοικούμενες οργανώσεις (SROs η οποία αναμένεται ότι θα αναγνωριστεί από τη Securities and Investments Board (SIB) η οποία έχει ιδρυθεί με τη προοπτική του νόμου περί χρηματοδοτικών υπηρεσιών σύμφωνα με τον οποίο τα μόνα πρόσωπα που επιτρέπεται να ασχολούνται με επιχειρήσεις επενδύσεων στο Ηνωμένο Βασίλειο είναι « εξουσιοδοτημένα πρόσωπα» ή ορισμένα «εξαιρούμενα πρόσωπα». Έτσι, στα μέλη της LGFM θα επιτραπεί λόγω του ότι είναι μέλη της AFBD. Για να γίνουν μέλη της AFBD αυτοί που υποβάλλουν αίτηση πρέπει να πληρούν ορισμένα ποιοτικά κριτήρια τα οποία αντικατοπτρίζουν τον πρωταρχικό σκοπό της AFBD δηλαδή να διατηρούν και να προάγουν ένα σύστημα επιτηρήσεως της εμπορικής συμπεριφοράς των πρακτόρων και εμπόρων αγαθών, χρηματιστικών και άλλων προθεσμιακών ειδών με σκοπό την προστασία των συμφερόντων των πελατών τους. Αυτά τα κριτήρια αναφέρονται στην καταλληλότητα του οικονομικού και επιχειρηματικού επιπέδου των μελών και σε άλλα χαρακτηριστικά όπως αξιοπιστία, εκπαίδευση, εμπειρία και χρηματοδοτικές πηγές.
(14) Ο κανονισμός λειτουργίας της LGFM προβλέπει ότι καταβάλλεται προμήθεια από κάθε μέλος για κάθε σύμβαση που συνάπτεται στο πλαίσιο της προθεσμιακής αγοράς σπερμάτων σιτηρών και για λογαριασμό τρίτου μέλους ή μη μέλους, αλλά τα ποσοστά προμήθειας είναι ελεύθερα διαπραγματεύσιμα. Και οι δύο συμβάσεις, σε περίπτωση σύμβασης «α-σεβάλ», πρέπει να εκτελούνται έναντι ενιαίας προμήθειας, υπό τον όρο ότι τερματίζονται ταυτόχρονα (υπάρχει σύμβαση «α-σεβάλ», όταν μια αγορά γίνεται βάσει σύμβασης έναντι ταυτόχρονης πώλησης βάσει άλλης σύμβασης για το ίδιο είδος σπέρματος σιτηρών, αλλά για διαφορετικά μήνα παράδοσης ή για διαφορετικό είδος σπέρματος σιτηρών και για τον ίδιο ή διαφορετικό μήνα παράδοσης).
ΙΙ. ΝΟΜΙΚΗ ΕΚΤΙΜΗΣΗ
(15) Το καταστατικό και ο κανονισμός λειτουργίας της LGFM πρέπει να θεωρηθούν ως συμφωνίες κατά την έννοια του άρθρου 85 της συνθήκης ΕΟΚ.
(16) Το καταστατικό και ο κανονισμός λειτουργίας της LGFM λαμβάνουν υπόψη τα διαβήματα της Επιτροπής σχετικά με διάφορες άλλες προθεσμιακές αγορές στο Λονδίνο. Η επιτροπή έχει ήδη χορηγήσει αρνητική πιστοποίηση σχετικά με τα καταστατικά και τους κανονισμούς λειτουργίας των ενώσεων αυτών με τις αποφάσεις: 85/563/ΕΟΚ (ζάχαρη) (1), 85/564/ΕΟΚ (κακάο) (2), 85/565/ΕΟΚ (καφές) (3), 85/566/ΕΟΚ (καουτσούκ) (4).
(17) Ο κανονισμός λειτουργίας όπως ανακοινώθηκε αρχικά καθόριζε τα ελάχιστα καθαρά ποσοστά της προμήθειας που θα καταβάλλονται για τις συναλλαγές στο πλαίσιο της προθεσμιακής αγοράς σπερμάτων σιτηρών. Οι σχετικοί κανόνες καθόριζαν ποσοστά προμήθειας που κυμαίνονται ανάλογα με το ποιος ήταν ο πελάτης. Τα ποσοστά ήταν υψηλότερα για τα συνεργαζόμενα μέλη απ' ότι για τα τακτικά μέλη και ήταν ακόμη υψηλότερα για τα μη μέλη. Μπορούσε να ισχύσει ειδικό ποσοστό όταν ελάμβανε χώρα «day trade», όταν δηλαδή οι συμβάσεις αγοράς και στη συνέχεια πώλησης του προϊόντος συνάπτονταν και τερματίζονταν την ίδια ημέρα. Το καταστατικό απαγόρευε οποιαδήποτε μείωση των ελάχιστων ποσοστών προμήθειας και οποιεσδήποτε συμφωνίες με τις οποίες πραγματοποιείτο ή εκδηλωνόταν η πρόθεση μείωσης, άμεσης ή έμμεσης, των εν λόγω ελάχιστων ποσοστών, θεωρούνταν παράβαση του κανονισμού λειτουργίας.
(18) Η Επιτροπή θεώρησε το ανωτέρω περιγραφόμενο σύστημα των καθορισμένων ελάχιστων ποσοστών ως μορφή καθορισμού τιμών και ως παράβαση του άρθρου 85 παράγραφος 1 της συνθήκης ΕΟΚ. Ζητήθηκε από την LGFM να καταργήσει αυτό το σύστημα καθορισμού ελάχιστων ποσοστών. Το σύστημα αυτό ήδη έχει πλήρως καταργηθεί και έχουν διαγραφεί από τον κανονισμό λειτουργίας όλες οι αναφορές στο σύστημα αυτό. Ο εν λόγω κανονισμός δεν προβλέπει πλέον καμία μορφή ελάχιστης προμήθειας, αλλά απλώς ότι καταβάλλεται «προμήθεια» για κάθε σύμβαση που συνάπτει ένα μέλος για λογαριασμό τρίτου (ανεξάρτητα αν ο τρίτος είναι ή όχι μέλος). Υπάρχει πλήρης ελευθερία διαπραγμάτευσης των εκάστοτε ποσοστών της προμήθειας και συνεπώς η Επιτροπή κρίνει ότι η υποχρέωση αυτή δεν περιορίζει σημαντικά τον ανταγωνισμό.
(19) Επιπλέον σαν αποτέλεσμα των διαβημάτων της Επιτροπής, έγιναν τροποποιήσεις στους κανόνες λειτουργίας σχετικά με την ιδιότητα του μέλους έτσι ώστε η ιδιότητα του μέλους είναι ανοικτή και τα κριτήρια βάσει των οποίων εξετάζονται οι αιτήσεις για την απόκτηση της ιδιότητας αυτής, κρίνονται ως αντικειμενικά. Η επιτροπή υποχρεούται να αιτιολογεί τις αποφάσεις της, όταν αυτές θίγουν τα δικαιώματα που αντλούν τα μέλη από την ιδιότητά τους αυτή. Προβλέφθηκε διαδικασία υποβολής συστάσεων και επανεξέτασης ώστε να προστατεύονται τα δικαιώματα των σημερινών ή των δυνητικών μελών.
(20) Μετά τη δημοσίευση στην Επίσημη Εφημερίδα των Ευρωπαϊκών Κοινοτήτων, σύμφωνα με το άρθρο 19 παράγραφος 3 του κανονισμού αριθ. 17, δεν υποβλήθηκαν παρατηρήσεις.
(21) Το καταστατικό της GAFTA και ο κανονισμός λειτουργίας της LFGM όπως εκτέθηκαν ανωτέρω, δεν περιέχουν ρήτρες που να συνιστούν σημαντικούς περιορισμούς του ανταγωνισμού στην κοινή αγορά. Κατά συνέπεια, η Επιτροπή, βάσει του άρθρου 85 παράγραφος 1 και είναι σε θέση να χορηγήσει αρνητική πιστοποίηση δυνάμει του άρθρου 2 του κανονισμού αριθ. 17,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή βάσει των στοιχείων που έχει στη διάθεσή της, κρίνει ότι δεν υπάρχει λόγος να επέμβει δυνάμει των διατάξεων του άρθρου 85 παράγραφος 1 της συνθήκης ΕΟΚ, όσον αφορά το καταστατικό και τον κανονισμό λειτουργίας της London Grain Futures Market, όπως κοινοποιήθηκε στις 22 Αυγούστου 1978.
Άρθρο 2
Η παρούσα απόφαση απευθύνεται στη London Grain Futures Market, της οποίας τα κεντρικά γραφεία βρίσκονται στο Baltic Exchange Chambers, 24/28St Mary Axe, London EC 3A 8EP, Ηνωμένο Βασίλειο.
Βρυξέλλες, 10 Δεκεμβρίου 1986.

Labels: 2
17
4
3
18